Kristlike Skoallemienskip Bogerman

De Kristlike Skoallemienskip Bogerman, noch altyd faak it Bogerman Kolleezje (Nederlânsk: Bogerman College) neamd, is in kristlike skoallemienskip foar fuortset ûnderwiis yn it súdwesten fan Fryslân mei de haadfêstiging yn Snits. Dizze skoalle ûntstie yn 1991 troch in fúzje fan it doetiidske Bogeman Kolleezje (earder it Bogermanlyseum) mei de Kristlike LTS Snits, de Kristlike Skoallemienskip foar LEAO/LMO "W.G. Baarda Kolleezje" en de Kristlike LHNO "De Opslach".

De skoalle hat fêstigings yn Snits, Koudum en (oant 2018) Wommels. Binnen de skoalle wurde VMBO-, LWOO-, HAVO-, Technasium-, Atheneum, VWO- en Gymnasiumopliedingen oanbean. De skoalle is ferneamd nei predikant Johannes Bogerman.

 Haadfêstiging Snits 
De Snitser fêstiging stiet yn de wyk Himdyk. It hjoeddeiske haaadgebou is boud yn 1954 nei ûntwerp fan arsjitekt Reinalda út Ljouwert. Dy kaam by de bou te ferstjerren, wêrtroch't de bou troch arsjitekt J.C. Teeuw ôfrûne waard.

 Muzykûnderwiis 
It Bogerman College stiet bekend om har muzykoanbod. Yn de ûnderbou krije alle learlingen muzyklessen. Yn de boppebou wurdt muzyk oanbean as eksamenfak. De skoalle hat meardere eigen orkesten:
Bogerman Bigband
Bogerman Keamerorkest
Bogerman Popkoar
The Bogy's Orchestra

 Ferneamde âld-learlingen en jier fan eineksamen 
 Hans de Boer, ekonometrist en foarsitter VNO/NCW, 1973Ljouwerter Krante, 28 juny 1973
 Sisca Folkertsma, fuotbalster
 Nynke de Jong, sjoernalist en skriuwster
 Olaf Koens, sjoernalist
 Ids Postma, hurdrider
 Sherida Spitse, fuotbalster

 Keppeling om utens 
Offisjele website

Kategory:Skoalle yn Snits
Kategory:Middelbere skoalle yn Fryslân
Kategory:Organisaasje oprjochte yn 1991